Norske Intelligenssedler, 1777-02-12
Onsdagen den 29de Januarii sidstleden, paa Hans Majestets høye Fødselsdag, blev den ved allerhøyeste Rescript af 10de Augusti 1775 anordnede Commission afholdt i Stiftamtmandens Boepæl udi Christiania, for at bedømme hvem af Kongelige Embedsmænd i Aggershuus Stift ved besynderlig i afvigte Aar udviist Flid til Agerdyrkningens Forbedring vare de meest fortiente til at nyde de afHans Kongelige Majestet for 1776 allernaadigst udsatte Præmier; Commissionen bestoed af Stiftbefalingsmanden Kammerherre von Levetzau, ObristeLieutenant von Sundt, Justitz-Raad og Laugmand Colbiørnsen, CancellieRaad og Rector Hersleb samt Sognepræsten til Sørum Hr. Mandahl og blev da Priiserne tilkiendt Efternævnte: 1.) Fogden over Øvre Rommerige i Aggershuus Amt Hr. Regiments-Qvarteermester Adrian Købke blev tilkiendt den største Præmie af 150 Rd., for følgende hans Fortienester: a.) har han fuldkommen istandbragt et Stykke Jord, som tilforn var Myhre og Skovlænde af 1010 Foeds Længde og 792 Foeds Bredde, til imod 20 Tønders Udsæd, hvoraf 9 1/2 Tønder har været besaaet og det øvrige op pløyet til næste Aar, alt paa Gaarden Morck i Edsvold. b.) har han ved leyede Folk ladet udtørre dette Jord-Stykke med 11968 Foed Grøfter, hvor af Hoved Renden og en dito er 8 Fod breed og 6 Foed dyb, de øvrige 6 Foed breede og 4 Foed dybe, c.) har han formeeret Giødselen med over 10000 Kiærre-Læss Myhre-Jord og Tuer og ladet tildeels samme paa Nyelænde til dens Opfyldning ud kiøre. d.) et andet Stykke Jord af 9 Tønders Udsæd har han ligesaa i Aaret 1776 ladet roedhugge, e) af hans Udsæd 35 1/2 Tønder af alle Slags har han over Hovedet avlet 7 a 8 Fold, nemlig 5 Fold Havre, 8 Fold Byg, 14 Fold Bland korn og 13 Fold Ruug. f.) i Engene er skeed saadan Oprydning, hvoraf endeel i afvigte Aar, at ved Gaarden nu avles 100 Læs Høe meere end forhen. 2.) Sognepræsten for Ascher Meenighed i Aggershuus Amt Hr. Johan Christopher Vogelius, den samme som forrige Aar vandt den største Præmie, bekom nu den anden af 100 Rd., ved at kaste Lod med den efterfølgende, som blev anseet lige i Fortienester, og havde lige Stemmer; Hvad bemeldte Hr. Vogelius har gjort bestaaer i følgende: a) paa Gaarden Voyen har han forbædret 5 1/2 Maal. Jord ved Steens Minering og Udrydning, hvoraf han har opsat 171 Favner Steengiærde, samt ved denne Leylighed anlagt en nye breed Vey i stæden for den gamle Bøygdevey med 40 Rds. Bekostning, og bragt Madjorden fra den nye paa den gamle Vey, som derved igien er bleven brugbar til Ager og Eng, b.) et med Skov tyk begroet Jord-Stykke 41 1/2 Maal, forhen brugt til Fæemark, har han rodhugget, saa det til Sommeren kan oppløyes til Ager til 10 Tønders Udsæd, naar Steenene, blive afførte. c.) paa Gaarden Fielken er ved Rodhugning og Steenbrydning optaget til Agerland 27 Maal, og deraf bortført 2 Steen-Roser, en 3 Alen høy og 19 Alen i diameter, den anden 2 1/4 Alen høy og 11 1/2 Alen i diameter, hvoraf han vil opsette Steengierder. d.) paa Præstegaarden er en blød og Moseløben Myhr, over 30 Maal stoer, giennemgravet med 988 Favner Grøfter, hvoraf er afført 1156 Læs Torv, for at præpareres til Giødsel, tilligemed 4237 Læs feed Muld og Leer, som er paakiørt grundlændet Ager, hvorved 7 a 8 Maal ere blevne forbædrede. e) ved Kongeveien fra Kirken og forbie Præstegaarden ere plantede 159 retstammige Løv-Træer, hvilket næste Aar skal fortsettes. f.) ved Præmiers Uddeeling har han tilveiebragt Sogne-Folkenes Efterfølgelse, saa at 3de Præmier til 55 Rbs. Beløb, som han paa Rødning, Steengiærder og Potatos Avling i afvigte Aar, udsatte, ere blevne vundne af 3de Bønder, hvorimod en Præmie af 20 Rd., udlovet for Enge-Rødning, er bleven uæsket. 8.) han har paa samtlige sine Gaarde i afvigte fordeelagtige Høe-Aar avlet omtrent 1000 Læs Høe, og i Almindelighed 8 Fold af hans Udsæd af Byg og Havre, som har været 42 Tønder. 3.) Hr. Lieutenant Ellef Kougner af det 3die Syndenfieldske Dragoun-Regiment, den samme som forrige Aar vandt den mindste Præmie paa 50 Rd., og som nu igien ved Lodkastning bekom den, har udmærket sig paa følgende Maader, a.) paa Gaarden Lunde i Gusdahls Præstegiæld og Oplands Amt, hvor Jorden er overmaade steenagtig og udfordrer stærkt Arbeyde, men derimod belønner godt dens Brugere, har han af steenig og forhen udyrket Jord ved næsten egne Folk opgraver 8 Maal Ager a 2401 Qvadrat Alen, og deraf borttaget 1633 Læs Steen, som ere blevne anvendte til at opbygge Folleboe Annex Kirkegaard med, samt til at fylde en Grund-Veyte af 252 Alens Længde 1 1/2 Alen dyb og 1 Alen breed, og endelig til at opsette 90 Alen Steengiærde paa Gaarden af 2 1/2 Alens Høyde og 2 Alens Bredde. b.) har han, for at rense den gamle Ager fra Steen, sprængt nogle og 50 Miiner, hvorved 300 Læs Steen ere udryddede og 150 deraf strax forbrugte til at forebygge en Flom-Bæk, som gjorde Jndbrud i Ageren. c.) har han i alt optaget 518 Alen Grund-Veyter, hvoraf, foruden de forhen benævnte 252 Alen, endnu 72 Alen ere fyldte med Steen. d.) af Udmark har han opryddet 5 Mælinger til Eng, forbedret 4 Mælinger gammel Eng med den overflødige og uduelige Skovs Bortrydning, og 8 Mælinger med Stubbers, Tuers og Smaakiærs Udrydning, hver Mæling beregnes til 12544 Qvadrat Alen, e) af tvende underliggende Huusmænd, som han har opmuntret ved at børle dem deres Pladser paa Livstid, har den ene opgravet, et Maal Ager af Skouglændet og saa steenig Udmark, at deraf er bortført over 500 Læs Steen, og den anden 3/4 Maal Ager, af ligesaa steenig Grund dog uden Skov. f.) af hans heele Udsæd 21 Tønder Byg, Blandkorn og Ruug har han avlet i Almindelighed 8 Fold, samt af 2 Maal, besaaet med Hør, 83 Træver godt Linn, hver til 24 Kiærver.